Корынскі кляштар

Корынскі кляштар (ням.: Kloster Chorin) — былое цыстэрцыянскае абацтва паблізу мястэчка Корын за 6 км на поўнач ад Эберсвальдэ ў Барніме федэральнай зямлі Брандэнбург. Кляштар заснаваны ў 1258 годзе брандэнбургскімі маркграфамі пад назвай Марыензэе. Абацтва знаходзілася на мяжы ўладанняў Асканіяў і зямель палабскіх славян. Секулярызаваны ў 1542 годзе. Яскравы ўзор цаглянай готыкі, помнік архітэктуры і месца правядзення культурных мерапрыемстваў, у прыватнасці, штогадовага фестывалю «Корынскае музычнае лета», які праводзіцца з 1964 года. Паводле адной з версій, назва Корын мае славянскае паходжанне і роднасная слову «хворы». Спасылкі На Вікісховішчы ёсць медыяфайлы па тэме кляштар Корын Корынскі кляштар bei www.cistercensi.info Архівавана 8 верасня 2009.